Foto: Muxlis.uz Ozarboyjonlik taniqli rassom va naqsh ustasi Tunzal Muhammadzoda Qur’oni karimning ipakdan to‘qilgan nodir nusxasini tayyorladi. Muqaddas kalomning antiqa nusxasini tayyorlash uchun usta 3 yil vaqt sarfladi va 50 metr tabiiy qora shaffof ipakdan foydalandi. Bu haqda Muxlis.uz xabar bergan. Qayd etish kerak-ki, Tunzal Muhammadzoda Istanbuldagi Marmarin universiteti doktorantidir. U Ozarboyjon milliy amaliy san’ati namunasi sanalgan zanjirli kashtachilikni o‘rganish bo‘yicha ilmiy ish olib bormoqda.